മരട് നഗരസഭയില് ഡോക്സി ഡേ മരട്: എലിപ്പനി മരണങ്ങള് പൂര്ണമായും ഒഴിവാക്കുക എന്ന ലക്ഷ്യത്തോടെ മരട് നഗരസഭയും ഹെല്ത്ത് വിഭാഗവും സംയുക്തമായി ഡോക്സി ഡേ ആചരിച്ചു. എലിപ്പനി പ്രതിരോധ മരുന്നായ ഡോക്സി സൈക്ലിനാണ് ശുചീകരണ തൊഴിലാളികള്ക്ക് വിതരണം ചെയ്തത്. നഗരസഭാ ചെയര്മാന് ആന്റണി ആശാംപറമ്ബില് തൊഴിലുറപ്പ് ജോലിക്കാര്ക്ക് ഡോക്സി സൈക്ലിന് വിതരണം ചെയ്ത് ഉദ്ഘാടനം നിര്വഹിച്ചു. ശുചീകരണ തൊഴിലാളികള്, ഹരിത കര്മ്മസേനാ അംഗങ്ങള്, തൊഴിലുറപ്പുകാര് തുടങ്ങി വിവിധ മേഘലകളില് എലിപ്പനി പോലുള്ള മാരകമായ അസുഖങ്ങള് പിടിപെടാന് സാദ്ധ്യതയുള്ളവര്ക്ക് മരുന്ന് വിതരണം ചെയ്തു. വൈസ് ചെയര്പേഴ്സണ് അഡ്വ. രശ്മി സനില്, ആരോഗ്യ സ്റ്റാന്റിംഗ് കമ്മിറ്റി ചെയര്മാന് ടി.എസ്. ചന്ദ്രകലാധരന്, കൗണ്സിലര്മാരായ ബേബി പോള്, രേണുക ശിവദാസ്, പത്മപ്രിയ, ദിഷ പ്രതാപന്, എ.ജെ. തോമസ്, ശോഭ ചന്ദ്രന്, ഹെല്ത്ത് ഇന്സ്പെക്ടര് ഹണി തോമസ്, ജെ.എച്ച്.ഐമാരായ പ്രജിത്ത്, സജിത്ത് എന്നിവര് ചടങ്ങില് പങ്കെടുത്തു.